CELEX: E2010P0008
Language: mt
Date: 2010-07-26 00:00:00
Title: Azzjoni mressqa fis- 26 ta' Lulju 2010 mill-Awtorità ta' Sorveljanza tal-EFTA kontra l-Islanda (Każ E-8/10)

7.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/25
            
         Azzjoni mressqa fis-26 ta' Lulju 2010 mill-Awtorità ta' Sorveljanza tal-EFTA kontra l-Islanda
   (Każ E-8/10)
   2010/C 271/05
   Fis-26 ta' Lulju 2010 l-Awtorità ta' Sorveljanza tal-EFTA, irrappreżentata minn Xavier Lewis u Markus Schneider, li qegħdin jaġixxu ta' Aġenti tal-Awtorità ta' Sorveljanza tal-EFTA, rue Belliard/Belliardstraat 35, 1040 Bruxelles/Brussel, BELGIQUE/BELGIË, ħadet azzjoni kontra l-Islanda fil-Qorti tal-EFTA.
   L-Awtorità ta’ Sorveljanza tal-EFTA talbet lill-Qorti tal-EFTA tiddikjara li:
   
               (1)
            
            
               Billi naqset milli tadotta l-miżuri neċessarji kollha biex timplimenta bis-sħiħ fil-leġislazzjoni nazzjonali l-Att imsemmi fil-punt 1 tal-Anness VII tal-Ftehim taż-ŻEE (Id-Direttiva 2005/36/KE tal-Parlament Ewropew u tal-Kunsill tas-7 ta’ Settembru 2005 dwar ir-Rikonoxximent tal-Kwalifiki Professjonali), kif adattat għall-Ftehim taż-ŻEE mill-Protokoll 1 tiegħu, jew milli tavża lill-Awtorità dwar dawn il-miżuri, ir-Repubblika tal-Islanda naqset milli twettaq l-obbligi tagħha skont l-Artikolu 643(1) tad-Direttiva u skont l-Artikolu 7 taż-ŻEE;
            
         
               (2)
            
            
               Ir-Repubblika tal-Islanda għandha tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               L-applikazzjoni tindirizza n-nuqqas tal-Islanda li tikkonforma mal-opinjoni raġunata maħruġa mill-Awtorità ta' Sorveljanza tal-EFTA dwar in-nuqqas li tadotta l-miżuri kollha meħtieġa biex timplimenta bis-sħiħ l-Att taż-ŻEE li jikkorrispondi għad-Direttiva 2005/36/KE tal-Unjoni Ewropea dwar ir-Rikonoxximent ta' Kwalifiki Professjonali kif emendata, jew li tinnotifika lill-Awtorità dwarhom,
            
         
               —
            
            
               Il-miżuri Islandiżi li għad iridu jiġu implimentati jirrigwardaw l-adozzjoni ta' regolamenti nazzjonali li jipprovdu għal regoli speċifiċi għas-settur dwar ir-rikonoxximent ta' kwalifiki professjonali miksuba fi Stati oħra taż-ŻEE,
            
         
               —
            
            
               L-Awtorità ta' Sorveljanza tal-EFTA ssostni li ma rċevietx informazzjoni mill-Islanda li tindika li l-Att ġie implimentat bis-sħiħ fil-liġi nazzjonali, u lanqas mhi fil-pussess ta' xi informazzjoni oħra li permezz tagħha tkun tista' tikkonkludi dan,
            
         
               —
            
            
               Il-Gvern Islandiż ma kkontestax id-dewmien fl-implimentazzjoni sħiħa tal-Att.